Diari Oficial de la Generalitat Valenciana


Sumari del DOGV 2831, del 20-09-1996 (1996/839263)

ACORD de 10 de setembre de 1996, del Govern Valencià, pel qual declara la urgent ocupació dels béns i drets afectats pel pas d'una línia aèria de transport d'energia elèctrica.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   2831

Data del DOGV
:   20-09-1996

Secció del DOGV
:   ALTRES DISPOSICIONS

Número del document
:   1996/839263


Data del document
:   10-09-1996

Organisme emissor
:   Conselleria d'Indústria i Comerç

Tipus de document
:   Acord

ACORD de 10 de setembre de 1996, del Govern Valencià, pel qual declara la urgent ocupació dels béns i drets afectats pel pas d'una línia aèria de transport d'energia elèctrica.   
El Govern Valencià, en la reunió del dia 10 de setembre de 1996, adoptà l'acord següent:  
Iberdrola, SA, sol·licità de la Conselleria d'Indústria i Comerç, amb data 29 de setembre de 1995, la declaració d'urgent ocupació dels béns i drets afectats per l'establiment d'una línia aèria de transport d'energia elèctrica de 132 kV a la província de València, amb origen a la ST l'Eliana i final a la ST Vilamarxant.  
La sol·licitud es formula a l'empara del que disposa l'article 31 del Decret 2619/1966, de 20 d'octubre, pel qual es desplega la Llei 10/1966, de 18 de març, sobre expropiació forçosa i servitud de pas per a instal·lacions d'energia elèctrica.  
La línia de referència va ser autoritzada i declarada d'utilitat pública en concret per resolució de la Direcció General d'Indústria i Energia de 12 de maig de 1995 (DOGV de 12.09.95).  
L'expedient ha estat tramitat pel Servei Territorial d'Indústria i Energia de València, d'acord amb el que disposen la Llei 10/1966, de 18 de març, i el reglament per a la seua aplicació, aprovat pel Decret 2619/1966, de 20 d'octubre, se sotmeté a informació pública la relació d'interessats, béns i drets afectats, i es publicà l'anunci corresponent en el diari Levante de 5 de gener de 1996, en el Butlletí Oficial de la Província de 16 de gener de 1996 i en el Boletín Oficial del Estado de 9 de gener de 1996.  
Durant el termini concedit van comparéixer en l'expedient presentant al·legacions el Sr. Rafael Esparcia Ramos, les senyores Vicenta, Francisca i Elena Herrero PeÑalver, el Sr. Federico Trénor Trénor i la Coordinadora Ciutadana per a la Defensa del Bosc Metropolità de les Riberes del Túria.   
Traslladades les al·legacions presentades pels interessats a Iberdrola SA, s'acceptaren les rectificacions de la relació de béns i drets instats per les germanes Herrero PeÑalver i pel Sr. Federico Trénor Trénor, i s'arribà a més amb aquest últim a un acord amistós d'autorització de la servitud. Quant a la resta de les al·legacions es consideren suficients els arguments que consten en l'expedient per a la desestimació d'aquestes.  
Atés que la instal·lació va ser autoritzada i declarada d'utilitat pública mitjançant resolució de 12 de maig de 1995, de la Direcció General d'Indústria i Energia, i que la urgent ocupació queda justificada per la necessitat d'alimentar la nova estació transformadora que s'ha construït a Vilamarxant, de màxima importància per a atendre i millorar el servei a la zona de Vilamarxant, Paterna i Riba-roja de Túria, a proposta del conseller d'Indústria i Comerç, el Govern Valencià   
ACORDA  
Declarar la urgent ocupació dels béns i drets afectats pel pas d'una línia aèria de transport d'energia elèctrica a 132 kV, situada a la província de València, amb origen a la ST l'Eliana i final a la ST Vilamarxant, als efectes previstos en la Llei 10/1966, de 18 de març, d'expropiació forçosa i servitud de pas per a instal·lacions elèctriques, i en el seu Reglament, aprovat pel Decret 2619/1966, de 20 d'octubre.  
Els béns i drets afectats per aquest acord, situats a la província de València, són els que figuren en la relació de propietaris que es publicà per a informació pública en el diari Levante de 5 de gener de 1996, en el Butlletí Oficial de la Província de 16 de gener de 1996 i en el Boletín Oficial del Estado de 9 de gener de 1996, llevat del Sr. Julián Andrés Pitarch, Sr. José Luis Blaya Gimeno, Sr. Ricardo Zaragoza Lanáquera, Sra. Caridad Trénor Trénor, Sra. María Jesús Trénor Trénor, Sra. María Leonor Trénor Trénor, Sr. Federico Trénor Trénor i Sr. Simón García Rodilla (parcel·la 108, polígon 1 de Riba-roja de Túria), pel fet d'haver arribat tots ells a un acord amistós amb el beneficiari. Per consegüent, la relació ha quedat composta pels següents propietaris:  
Terme municipal de Paterna:  
Polígon 2, parcel·la 140, que es correspon amb les parcel·les núm. 10 i 11 del perfil longitudinal i planta i polígon 2, parcel·la 37, que es correspon amb la parcel·la núm. 13 del perfil longitudinal i planta, propietat de les senyores Francisca, Elena i Vicenta Herrero PeÑalver.  
Polígon 2, parcel·la 119, que es correspon amb la parcel·la núm. 15 del perfil longitudinal i planta, propietat de la Sra. Vicenta Sebastián Real.  
Polígon 2, parcel·la 120, que es correspon amb la parcel·la núm. 16 del perfil longitudinal i planta, propietat del Sr. Rafael Esparza Ramos.  
Polígon 2, parcel·la 39, que es correspon amb la parcel·la núm. 14 del perfil longitudinal i planta, propietat de la Sra. Olga Figuerola Noulart.  
Terme municipal de Riba-roja de Túria:  
Polígon 35, parcel·la 161, que es correspon amb la parcel·la núm. 82 del perfil longitudinal i planta, propietat del Sr. Justo Badía March.  
Polígon 35, parcel·la 173, que es correspon amb la parcel·la núm. 93 del perfil longitudinal i planta, propietat del Sr. Luis Hernández Alcácer.  
Polígon 35, parcel·la 166, que es correspon amb la parcel·la núm. 96 del perfil longitudinal i planta, propietat del Sr. Ricardo Navarro Gramuntell.  
Polígon 3, parcel·la 183, que es correspon amb la parcel·la núm. 152 del perfil longitudinal i planta, propietat de Hnos. Bodi Coll.  
Polígon 1, parcel·la 377, que es correspon amb la parcel·la núm. 201 del perfil longitudinal i planta, propietat del Sr. José Enrique Campos Peris.  
Figuren com a desconeguts en el procediment els titulars de les parcel·les següents:  
Polígon 2, parcel·la 63, que es correspon amb les parcel·les núm. 18 i 20 del perfil longitudinal i planta, al terme municipal de Paterna.  
Contra aquest acord, que posa fi a la via administrativa, es podrà interposar, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30 /1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que els interessats puguen exercir qualsevol altre recurs que consideren oportú.  
València, 10 de setembre de 1996  
El conseller secretari del Govern Valencià,  
JOSÉ JOAQUíN RIPOLL SERRANO